31993R1756
L 161/48
JURNALUL OFÍCIAL AL UNIUNII EUROPENE
REGULAMENTUL (CEE) NR. 1756/93 AL COMISIEI
din 30 iunie 1993
de stabilire a bazei de calcul pentru cursul de schimb agricol din sectorul laptelui și produselor lactate
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și ratele de conversie care trebuie aplicate în cadrul politicii agricole comune (1), în special articolul 6 alineatul (2),
întrucât Regulamentul (CEE) nr. 3813/92 a introdus un nou regim agricol monetar începând cu 1 ianuarie 1993; întrucât, în cadrul acestui regim, Regulamentul (CEE) nr. 1068/93 al Comisiei din 30 aprilie 1993 privind normele de stabilire și de aplicare a cursurilor de schimb din sectorul agricol (2) a stabilit baza de calcul a cursurilor de schimb agricol aplicabilă după măsurile tranzitorii prevăzute la articolul 1 din Regulamentul (CEE) nr. 3820/92 (3) al Comisiei fără a aduce atingere precizărilor care vor fi prevăzute de reglementările din sectoarele respective și asigurând respectarea criteriilor indicate la articolul 6 din Regulamentul (CEE) nr. 3813/92; întrucât, prin urmare, este oportună precizarea detaliată a bazei de calcul pentru cursurile de schimb agricol aplicabilă după măsurile tranzitorii prevăzute la articolul 1 din Regulamentul (CEE) nr. 3820/92 în sectorul laptelui și produselor lactate fără a aduce atingere posibilităților de stabilire în avans prevăzută la articolul 13-17 din Regulamentul (CEE) nr. 1068/93;
întrucât principalele criterii care trebuie reținute pentru stabilirea bazei de calcul sunt, pe de o parte, realizarea scopului economic al operațiunii respective și, pe de altă parte, necesitatea de a evita distorsionarea concurenței și a funcționării pieței; întrucât, prin urmare, este posibilă adoptarea bazei de calcul pentru cursurile de schimb agricol pentru ajutoarele forfetare și sumele care îi afectează în mod direct pe producătorii de lapte, fără a avea o incidență directă asupra prețului pieței;
întrucât este necesară reținerea dispozițiilor articolului 10 alineatul (1) din Regulamentul (CEE) nr. 1068/93 pentru prețurile de achiziție și de vânzare aplicabile în sectorul laptelui și produselor lactate;
întrucât este necesară stabilirea bazei de calcul în prima zi din luna în care se desfășoară primul control care verifică scopul fixat pentru produsele care fac obiectul unor ajutoare speciale din punctul de vedere al destinației sau al prelucrării acestora, în conformitate cu dispozițiile articolului 10 alineatul (2) din Regulamentul (CEE) nr. 1068/93;
întrucât este necesară aplicarea bazei de calcul prevăzute la articolul 10 alineatul (3) din Regulamentul (CEE) nr. 1068/93 la ajutoarele pentru stocurile private;
întrucât este necesară stabilirea bazei de calcul pentru garanții în ziua depunerii garanției, în conformitate cu dispozițiile articolului 12 alineatul (4) din Regulamentul (CEE) nr. 1068/93;
întrucât este necesară precizarea anumitor definiții, pentru a asigura aplicarea uniformă a bazei de calcul stabilite;
întrucât este necesară abrogarea sau modificarea, aplicabilă începând cu data intrării în vigoare a prezentului regulament, a tuturor dispozițiilor adoptate deja cu privire la stabilirea cursurilor de schimb agricole din sectorul laptelui și produselor lactate, în special:
-
articolul 17 alineatul (3) al doilea paragraf din Regulamentul (CEE) nr. 1107/68 al Comisiei din 27 iulie 1968 privind normele de aplicare a intervențiilor pe piața brânzeturilor Grana Padano și Parmigiano Reggiano (4), modificat ultima dată de Regulamentul (CEE) nr. 1526/90 (5);
-
articolul 6 alineatul (2) al doilea paragraf teza a doua și articolul 24 alineatul (3) ultimul paragraf din Regulamentul (CEE) nr. 685/69 al Comisiei din 14 aprilie 1969 privind normele de aplicare a intervențiilor pe piața untului și smântânii din lapte (6), modificat ultima dată de Regulamentul (CEE) nr. 419/93 (7);
-
articolul 3a alineatul (3) și articolul 4b din Regulamentul (CEE) nr. 2315/76 al Comisiei din 24 septembrie 1976 privind vânzarea untului din stocuri publice (8), modificat ultima dată de Regulamentul (CEE) nr. 3774/92 (9);
-
articolul 9a din Regulamentul (CEE) nr. 368/77 al Comisiei din 23 februarie 1977 privind vânzarea prin licitație a laptelui praf degresat destinat alimentației animalelor, altele decât vițeii tineri (10), modificat ultima dată de Regulamentul (CEE) nr. 222/88 (11);
-
articolul 6 alineatul (3) din Regulamentul (CEE) nr. 1844/77 al Comisiei din 10 august 1977 privind acordarea prin licitație a unui ajutor special pentru laptele praf degresat destinat alimentației animalelor, altele decât vițeii tineri (12), modificat ultima dată de Regulamentul (CEE) nr. 222/88;
-
articolul 4 alineatul (1) al doilea paragraf din Regulamentul (CEE) nr. 2496/78 al Comisiei din 26 octombrie 1978 privind normele de acordare a ajutoarelor pentru stocarea privată a brânzei Provolone (13), modificat ultima dată de Regulamentul (CEE) nr. 1063/93 (14);
-
articolul 2 alineatul (2) din Regulamentul (CEE) nr. 2191/81 al Comisiei din 31 iulie 1981 privind acordarea unui ajutor pentru achiziționarea untului de către instituțiile și asociațiile fără scop lucrativ (15), modificat ultima dată de Regulamentul (CEE) 1497/91 (16);
-
articolul 2 alineatul (2) din Regulamentul (CEE) nr. 2192/81 al Comisiei din 31 iulie 1981 privind acordarea unui ajutor pentru achiziționarea untului de către armată și forțele similare ale statelor membre (17), modificat ultima dată de Regulamentul (CEE) nr. 1699/89 (18);
-
articolul 4 alineatul (3) prima teză din Regulamentul (CEE) nr. 2167/83 al Comisiei din 28 iulie 1983 privind normele de aplicare referitoare la aprovizionarea cu lapte și cu anumite produse lactate a unităților școlare (19), modificat ultima dată de Regulamentul (CEE) nr. 706/92 (20);
-
articolul 2a alineatul (10) și articolul 11 din Regulamentul (CEE) nr. 3143/85 al Comisiei din 11 noiembrie 1985 privind vânzarea, la preț redus, a untului de intervenție destinat consumului direct sub formă de unt concentrat (21), modificat ultima dată de Regulamentul (CEE) nr. 3774/92 (22);
-
articolul 21 alineatul (3) din Regulamentul (CEE) nr. 2409/86 al Comisiei din 30 iulie 1986 privind vânzarea untului de intervenție destinat în special încorporării în hrana compusă pentru animale (23), modificat ultima dată de Regulamentul (CEE) nr. 2724/88 (24);
-
articolul 4 alineatul (1) a doua teză din Regulamentul (CEE) nr. 1362/87 al Comisiei din 18 mai 1987 privind normele de aplicare a Regulamentului (CEE) nr. 777/87 privind achiziționarea prin intervenție și acordarea ajutoarelor pentru stocarea privată de lapte praf degresat (25), modificat ultima dată de Regulamentul (CEE) nr. 3493/88 (26);
-
articolul 11 din Regulamentul (CEE) nr. 1589/87 al Comisiei din 5 iunie 1987 privind achiziționarea prin licitație a untului de către organismele de intervenție (27), modificat ultima dată de Regulamentul (CEE) nr. 3591/92 (28);
-
articolul 27 din Regulamentul (CEE) nr. 570/88 al Comisiei din 16 februarie 1988 privind vânzarea la preț redus a untului și acordarea unui ajutor pentru smântână, unt și unt concentrat destinate fabricării de produse de patiserie, înghețate și alte produse alimentare (29), modificat ultima dată de Regulamentul (CEE) nr. 3774/92;
-
articolul 15 din Regulamentul (CEE) nr. 429/90 al Comisiei din 20 februarie 1990 privind acordarea prin licitație a unui ajutor pentru untul concentrat destinat consumului direct în cadrul Comunității (30), modificat ultima dată de Regulamentul (CEE) nr. 3774/92;
-
articolul 2 alineatul (4) din Regulamentul (CEE) nr. 2921/90 al Comisiei din 10 octombrie 1990 privind acordarea de ajutoare pentru laptele degresat în vederea fabricării de cazeină și cazeinați (31), modificat ultima dată de Regulamentul (CEE) nr. 140/93 (32);
-
articolul 12 din Regulamentul (CEE) nr. 1158/91 al Comisiei din 3 mai 1991 privind achiziționarea prin licitație a laptelui praf degresat de către organismele de intervenție (33);
-
articolul 7 alineatul (3) din Regulamentul (CEE) nr. 3378/91 al Comisiei din 20 noiembrie 1991 privind normele de vânzare a untului de intervenție din stocurile destinate exportului și de modificare a Regulamentului (CEE) nr. 569/88 (34), modificat ultima dată de Regulamentul (CEE) nr. 227/93 (35);
-
articolul 12 din Regulamentul (CEE) nr. 3398/91 al Comisiei din 20 noiembrie 1991 privind vânzarea prin licitație a laptelui praf degresat destinat fabricării de alimente compuse și de modificare a Regulamentului (CEE) nr. 569/88 (36), modificat ultima dată de Regulamentul (CEE) nr. 3774/92;
-
articolul 4 alineatul (2) ultima teză din Regulamentul (CEE) nr. 2174/92 al Comisiei din 30 iulie 1992 privind normele de acordare de ajutoare pentru stocarea privată de brânzeturi São Jorge și Ilha (37);
-
articolul 1 alineatul (2) din Regulamentul (CEE) nr. 2233/92 al Comisiei din 31 iulie 1992 privind normele de acordare a primei specifice pentru menținerea șeptelului de vaci de lapte din Insulele Azore (38);
-
articolul 1 alineatul (2) ultima teză din Regulamentul (CEE) nr. 2234/92 al Comisiei din 31 iulie 1992 privind normele de acordare de ajutoare pentru consumul de produse lactate proaspete din Insulele Madeira (39);
-
articolul 1 alineatul (2) ultima teză din Regulamentul (CEE) nr. 2235/92 al Comisiei din 31 iulie 1992 privind normele de acordare de ajutoare pentru consumul de produse lactate proaspete din Insulele Canare (40);
-
articolul 1 alineatul (4) din Regulamentul (CEE) nr. 536/93 al Comisiei din 9 martie 1993 de stabilire a normelor de aplicare a taxei suplimentare în sectorul laptelui și produselor lactate (41);
-
articolul 4 alineatul (1) ultima teză din Regulamentul (CEE) nr. 1004/93 al Comisiei din 28 aprilie 1993 privind normele de acordare de ajutoare pentru stocarea privată a brânzeturilor cu durată lungă de păstrare (42);
-
articolul 4 alineatul (1) din Regulamentul (CEE) nr. 1168/93 al Comisiei din 13 mai 1993 privind normele de acordare de ajutoare pentru stocarea privată de brânză Pecorino Romano (43);
-
articolul 4 alineatul (2) din Regulamentul (CEE) nr. 1089/93 al Comisiei din 4 mai 1993 privind normele de acordare de ajutoare pentru stocarea privată a brânzeturilor Kefalotyri și Kasseri (44);
întrucât Comitetul de gestionare a laptelui și produselor lactate nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
(1) Cursul de schimb agricol aplicabil sumelor stabilite, în cadrul măsurilor luate în vederea stocării private a produselor lactate, este cel valabil în prima zi a perioadei contractuale de stocare privată.
(2) Cursul de schimb agricol aplicabil garanțiilor este cel valabil în ziua în care se depune garanția.
Cu toate acestea, cursul de schimb agricol aplicabil garanțiilor prevăzute:
-
de Regulamentul (CEE) nr. 585/93 al Comisiei (45) este cel valabil la 14 aprilie 1993;
-
de Regulamentul (CEE) nr. 619/93 al Comisiei (46) este cel valabil la 15 mai 1993.
(3) Cursul de schimb agricol aplicabil celorlalte prețuri și sume din sectorul laptelui și produselor lactate este stabilit în anexa la prezentul regulament.
Articolul 2
În sensul prezentului regulament:
1.
„recepție”
(a)
la intervenție reprezintă:
-
data intrării primului lot din cantitatea totală de produs din oferta acceptată în depozitul organismului de intervenție, în cazul unei deplasări fizice;
-
în celelalte cazuri, data acceptării ofertei;
(b)
a produselor vândute din stocul de intervenție reprezintă:
-
data ieșirii din depozitul organismului de intervenție a produsului respectiv în cazul unei deplasări fizice;
-
în celelalte cazuri, data eliberării bonului de livrare de către organismul de intervenție competent.
În cazul în care recepția prevăzută la litera (b) prima liniuță este repartizată pe mai multe loturi, cursul de schimb agricol aplicabil primului lot rămâne valabil pentru cantitatea totală a tranzacției respective, cu condiția ca primul lot să nu fie mai mic de 20 % din respectiva cantitate totală;
2.
„acceptarea ofertei” reprezintă decizia Comisiei de a accepta ofertele;
3.
„plata” reprezintă transmiterea ordinului de plată de către debitor.
În cazul în care suma totală a tranzacției respective este plătită în rate, cursul de schimb agricol aplicabil primei rate rămâne valabil pentru suma totală de plată, cu condiția ca prima rată să nu fie mai mică de 20 % din respectiva sumă totală.
Articolul 3
(1) Dispozițiile următoare se elimină:
-
articolul 17 alineatul (3) al doilea paragraf din Regulamentul (CEE) nr. 1107/68;
-
articolul 6 alineatul (2) al doilea paragraf teza a doua și articolul 24 alineatul (3) ultimul paragraf din Regulamentul (CEE) nr. 685/69;
-
articolul 3a alineatul (3) și articolul 4b din Regulamentul (CEE) nr. 2315/76;
-
articolul 9a din Regulamentul (CEE) nr. 368/77;
-
articolul 6 alineatul (3) din Regulamentul (CEE) nr. 1844/77;
-
articolul 4 alineatul (1) al doilea paragraf din Regulamentul (CEE) nr. 2496/78;
-
articolul 2 alineatul (2) din Regulamentul (CEE) nr. 2191/81;
-
articolul 2 alineatul (2) din Regulamentul (CEE) nr. 2192/81;
-
articolul 2a alineatul (10) și articolul 11 din Regulamentul (CEE) nr. 3143/85;
-
articolul 21 alineatul (3) din Regulamentul (CEE) nr. 2409/86;
-
articolul 4 alineatul (1) a doua teză din Regulamentul (CEE) nr. 1362/87;
-
articolul 11 din Regulamentul (CEE) nr. 1589/87;
-
articolul 27 din Regulamentul (CEE) nr. 570/88;
-
articolul 15 din Regulamentul (CEE) nr. 429/90;
-
articolul 2 alineatul (4) din Regulamentul (CEE) nr. 2921/90;
-
articolul 12 din Regulamentul (CEE) nr. 1158/91;
-
articolul 7 alineatul (3) din Regulamentul (CEE) nr. 3378/91;
-
articolul 12 din Regulamentul (CEE) nr. 3398/91;
-
articolul 4 alineatul (2) ultima teză din Regulamentul (CEE) nr. 2174/92;
-
articolul 1 alineatul (2) ultima teză din Regulamentul (CEE) nr. 2234/92;
-
articolul 1 alineatul (2) ultima teză din Regulamentul (CEE) nr. 2235/92;
-
articolul 4 alineatul (1) ultima teză din Regulamentul (CEE) nr. 1004/93;
-
articolul 4 alineatul (2) din Regulamentul (CEE) nr. 1168/93 și
-
articolul 4 alineatul (1) din Regulamentul (CEE) nr. 1089/93.
(2) Articolul 1 alineatul (2) din Regulamentul (CEE) nr. 2233/92 se înlocuiește cu următorul text:
„(2) Suma ajutorului pentru fiecare vacă este de 80 ECU.”
(3) Articolul 1 alineatul (4) din Regulamentul (CEE) nr. 536/93 se înlocuiește cu următorul text:
„(4) Prețul de vânzare este cel valabil în ultima zi a respectivei perioade de 12 luni.”
(4) La articolul 4 alineatul (3) prima teză din Regulamentul (CEE) nr. 2167/83, cuvintele „sau în monedă națională” se elimină.
Articolul 4
Prezentul regulament intră în vigoare la data publicării în Jurnalul Oficial al Comunităților Europene. Se aplică de la 1 iulie 1993.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iunie 1993.